Nafarroako Parlamentuko Mahaiak, 2019ko urriaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, Kudeaketa Kliniko eta Zerbitzu-ebaluaziorako Zerbitzuak itxarote-zerrendak direla-eta eginiko txostenari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko urriaren 21ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Cristina Ibarrola Guillén andreak, Legebiltzarraren Erregelamenduko 188. artikuluan eta hurrengoetan ezarritakoaren babesean, galdera hau aurkezten du, idatziz erantzun dakion:

1. Osasun Departamentuak hilaren zer egunetan izaten du eskura Kudeaketa Klinikorako eta Laguntzaren Ebaluaziorako Zerbitzuak itxarote-zerrendak direla-eta Osasunbidea-Nafarroako Osasun Zerbitzuko Zuzendaritzarentzat eginiko txostena?

2. Osasun Departamentuak ba al du asmorik itxarote-zerrendak direla-eta eginiko txostena Legebiltzarreko talde parlamentarioei igortzeko eskaria berariaz egin behar izan gabe? Hilaren zer egunetan igorri nahi du? Noiz hasiko da txostena bidaltzen?

3. Departamentuak ba al du asmorik itxarote-zerrendei buruzko txostena Osasun Atarian jartzeko? Hilaren zer egunetan jarri nahi du? Noiz hasiko da txostena atarian jartzen?

Iruñean, 2019ko urriaren 14an

Foru parlamentaria: Cristina Ibarrola Guillén